**З А П И С Н И К**

 Са десете седнице Привременог органа Општине Жагубица, одржане 06.12.2023.године у сали Општинског већа, са почетком у 12,00 часова.

Десету седницу Привременог органа сазвао је Председник Сафет Павловић и њоме председавао. Седници су присуствовали чланови и то: Оливера Пауљескић, Предраг Ивковић, Миле Перић и Живота Марјановић.

 Седници присуствује и секретар Привременог органа Томислав Милојевић.

 Председник Привременог органа, на основу извештаја о присуству, констатовао је да постоји кворум за рад и пуноважно одлучивање на седници.

 Пре утврђивања дневног реда, а у складу са чланом 19. Пословника Привременог органа Општине Жагубица („Сл.гласник Општине Жагубица“, бр.32/2023), председник Привременог органа, предложио је усвајање записника са девете седнице.

 Нико од чланова Привременог органа није ставио примедбе на текст записника девете седнице, а након изјашњавања, председник је констатовао да је записник са девете седнице Привременог органа Општине Жагубица, одржане 01.12.2023.године усвојен једногласно.

 Након усвајања записника, председник Привременог органа, предложио је следећи:

**Д Н Е В Н И Р Е Д**

1. Предлог Одлуке о доношењу Плана детаљне регулације подучја ветроелектране ''Јасиково'' на територији општине Жагубица ;
2. Захтев за једнократну новчану помоћ Никић Благе из Жагубице ;
3. Предлог Уговора о услугама вршења стручног надзора над извођењем радова на доградњи система за водоснабдевање насеља Крупаја
4. Предлог Уговора о иновацији пројекта реконструкције,адаптације и санације објеката школе кухиње и музеја у оквиру ОШ ''Јован Шербановић'' у Крепољину ;
5. Анекс Уговора о набавци радова – на просторијама Одељења за финансије и буџет ОУ Жагубица по Партијама – Партија 1 електро радови јн.бр.35-1/23 прибављањем писаних понуда .

Предлога за измену-допуну дневног реда, а након изјашњавања председник

Привременог органа је утврдио да је предложени дневни ред једногласно усвојен.

**РАД ПО ДНЕВНОМ РЕДУ**

1. **Предлог Одлуке о доношењу Плана детаљне регулације подручја ветроелектране „Јасиково“ на подручју Општине Жагубица**

Дискусије поводом разматрања прве тачке дневног реда није било. Председник је

констатовао, да је Привремени орган Општине Жагубица на десетој седници, дана 06.12.2023.године, једногласно усвојио Предлог Одлуке о доношењу Плана детаљне регулације подручја ветроелектране „Јасиково“ на подручју Општине Жагубица.

1. **Захтев за једнократну новчану помоћ Никић Благе из Жагубице**

Председседник Привременог органа је након одлучивања, констатовао да је Привремени орган Општине Жагубица, на десетој седници, одржаној 06.12.2023.године, једногласно усвоји закључак, да се :

Захтев Никић Благе из Жагубице, за једнократну новчану помоћ, бр. I-553-25/2023, упућен Општинском већу општине Жагубица дана 06. 12. 2023. године, достави Центру за социјални рад општина Петровац на Млави и Жагубица – одељење у Жагубици као надлежном органу на одлучивање и да се подносилац захтева о томе обавести.

1. **Предлог Уговора о услугама вршења стручног надзора над извођењем радова на доградњи система за водоснабдевање насеља Крупаја**

Председник Привременог органа, констатовао је да је Привремени орган Општине Жагубица, једногласно усвојио предлог и да је сагласан да уговорне стране: Приврмени орган Општине Жагубица и ЈП за планирање и управљање пројектима Општине Жагубица, закључе Уговор о услугама вршења стручног надзора над извођењем радова на доградњи система за водоснабдевање насеља Крупаја.

1. **Предлог Уговора о иновацији пројекта реконструкције, адаптације и санације објеката школе, кухиње и музеја у оквиру О.Ш. „Јован Шербановић“ Крепољин**

Председник Привременог органа, констатовао је да је Привремени орган Општине

Жагубица, једногласно усвојио предлог и да је сагласан да уговорне стране: Приврмени орган Општине Жагубица и ЈП за планирање и управљање пројектима Општине Жагубица, закључе Уговор о иновацији пројекта реконструкције, адаптације и санације објекта школе, кухиње и музеја у оквиру О.Ш. „Јован Шербановић“Крепољин.

1. **Анекс Уговора о набавци радова на просторијама Одељења за финансије и буџет Општинске Општине Жагубица по партијама-партија 1 електрорадови јн.бр.35-1/23 прибављањем писаних понуда**

Предлог је једногласно прихваћен без дискусије. Председник Привременог

органа, констатовао је да је Привремени орган Општине Жагубица, једногласно усвојио

предлог и да је сагласан да уговорне стране: Приврмени орган Општине Жагубица и СЗЕЛР „Профиелектро“ Суви До закључе –потпишу Анекс Уговора о набавци радова на просторијама Одељења за финансије и буџет у Општинској управи Општине Жагубица по партијама-партија 1 електрорадови, јн.бр.35-1/23.

 Усвајањем наведеног предлога, исцрпљен је дневни ред десете седнице. Председник Привременог органа, закључио је рад десете седнице у 12 часова и 30 минута.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-06-69-1/2023

 **С Е К Р Е Т А Р** **П Р Е Д С Е Д Н И К**

 Томислав Милојевић Сафет Павловић

**ЗАПИСНИЧАР**

Десанка Цојкић